ประวัติความเป็นมา และประเพณีปฏิบัติของเทศกาล Thanks Giving
วันขอบคุณพระเจ้า หรือ Thanksgiving Day เป็นวันหนึ่งในรอบปีที่คนอเมริกัน ต้องรับประทานอาหารที่ไม่ถูกปาก และต้องพบหน้าญาติโกโหตุที่ไม่อยา
คุณวินเซ้นต์บอกว่าวันขอบคุณพระเจ้าเป็นวันที่คนอเมริกัน เดินทางไปรวมญาติกัน บ่อยครั้งกว่าวันอื่นๆ อเมริกา เป็นประเทศกว้างใหญ่ ซึ่งถ้าวัดจากนครนิวยอร์คไปทางตะวันตกถึงนครแซนแฟรนซิสโก ก็ตกเข้าไปกว่า 4,800 กิโลเมตร คนอเมริกันเอง มักย้ายภูมิลำเนาจากบ้านเกิด ไปตั้งถิ่นฐานต่างเมืองต่างมลรัฐ เพื่อไปเรียนหนังสือหรือทำงาน พอถึงวันขอบคุณพระเจ้า ซึ่งตรงกับวันพฤหัสบดีที่สี่ในเดือนพฤศจิกายน นอกจากจะพยายามเดินทางกลับบ้านเกิดแล้ว ที่ทำการรัฐบาลและบริษัทเอกชนต่างๆ ส่วนมาก จะหยุดทำการกันทั้งวันพฤหัสบดีและวันศุกร์ กว่าจะไปเปิดทำการกันอีกครั้งก็ในวันจันทร์ถัดมา คุณวินเซ้นต์ซึ่งจบปริญญาโทสาขาประวัติศาสตร์อเมริกัน เล่าประวัติวันขอบคุณพระเจ้าว่า เริ่มต้นขึ้นมาจากคณะนักจาริกแสวงบุญที่เรียกกันว่าพวก pilgrims นิกายศาสนาบริสุทธิ์ หรือ Puritanismออกเดินทางจากอังกฤษ โดยเรือ Mayflower มาตั้งถิ่นฐานในบริเวณที่ปัจจุบันเป็นเมืองPlymouth มลรัฐ Massachusetts ในต้นคริสต์ศตวรรษที่ 17 หรือเมื่อเกือบ 400 ปีมาแล้ว ในฤดูใบไม้ร่วงปีรุ่งขึ้นหลังจากที่รอดชีวิตจากความอดอยาก โรคภัยไข้เจ็บและอากาศหนาวเย็นในดินแดนใหม่มาได้ครบ 1 ปี หลังเก็บเกี่ยวพืชผลแล้วพวกพิลกริมส์เลยจัดให้มีงานเลี้ยงฉลองขอบคุณพระเจ้า โดยได้เชิญชาวอินเดียนแดงพื้นเมือง มาร่วมด้วย เนื่องจากว่า ชาวอินเดียนแดง เป็นผู้สอนพวกพิลกริมส์ ให้เพาะปลูกข้าวโพดและพืชผลพื้นเมืองอื่นๆ ไว้เป็นอาหารประทังชีวิต งานเลี้ยงครั้งนั้น ประกอบไปด้วยไก่งวงป่า เป็ด ห่าน ปลาค้อดและกวาง ไก่งวงจึงกลายมาเป็นอาหารสัญลักษณ์ของวันขอบคุณพระเจ้า มาจนทุกวันนี้ แต่ในชั้นแรกนั้น วันขอบคุณพระเจ้าไม่ได้เป็นวันหยุดที่มีการฉลองกันทั่วประเทศ จนกระทั่งนาง Sarah Josepha Hale บรรณาธิการ นิตยสารสตรีGodey's Lady's Book รณรงค์ต่อรัฐสภาสหรัฐ ในพุทธศักราช2406 ประธานาธิบดีลินคอล์นเลยประกาศให้วันขอบคุณพระเจ้า เป็นวันหยุดทั่วประเทศสืบเนื่องมาจนทุกวันนี้ คุณวินเซ้นต์อธิบายว่ากิจกรรมตามประเพณี ประจำวันขอบคุณพระเจ้าที่ปฎิบัติกัน นอกจากจะต้องไปรวมญาติกันแล้วก็ได้แก่ การรับประทานไก่งวง ซึ่งมีขนาดใหญ่กว่า 5 กิโลกรัม พออบออกมา ก็เป็นอาหารจานยักษ์ แถมอากาศปลายเดือนพฤศจิกายน ก็มักหนาวเย็น เป็นปัจจัยที่ยิ่งทำให้ทั้งครอบครัว เจริญอาหารกันใหญ่ทั้งๆ ที่คนส่วนมากมัก ออกปากว่า เนิ้อไก่งวงเองออกจะจืด ไม่ค่อยมีรสชาติแต่ก็ได้ซ้อสข้นเกรวี่ และอาหารเคียงอื่นๆ มาช่วยชูรส เช่นเครื่องใส่ไส้ไก่งวง ซึ่งประกอบไปด้วย ขนมปังเห็ด คึ่นช่ายฝรั่งหอมใหญ่ และเครื่องเทศ นอกจากนั้นก็มีมันเทศอบ และซ้อสแครนเบรี่ ส่วนของหวานก็มักจะได้แก่ พายฟักทองหรือพายแอปเปิ้ล คุณวินเซ้นต์เตือนว่า ถ้าไม่จำเป็นจริงๆ ก็ขออย่าออกเดินทางมาสหรัฐ ในช่วงหนึ่งวันก่อนวันขอบคุณพระเจ้า หรือในวันอาทิตย์หลังช่วงวันหยุด 4 วันติดต่อกัน เนื่องจากเป็นช่วงที่มีคน เดินทางกันแน่นขนัดที่สุดในรอบปี ทั้งทางเครื่องบิน รถไฟ และรถโดยสาร คล้ายวันสงกรานต์บ้านเรา ปีนี้ืยานยนต์สมาคมแห่งอเมริกา คาดการณ์ว่าคนอเมริกัน จำนวน 78 ล้านคน จะออกเดินทางไปเยี่ยมญาติ เป็นระยะทางไกลอย่างน้อย 80 กิโลเมตร เพื่อจะได้ร่วมรับประทานไก่งวงกว่า45 ล้านตัว ผลแครนเบรี่กว่าสามแสน เมตริคตัน และฟักทองอีกกว่าห้าแสนเมตริคตัน